CELEX: 62012CN0410
Language: el
Date: 2012-09-07 00:00:00
Title: Υπόθεση C-410/12 P: Αναίρεση που άσκησε στις 7 Σεπτεμβρίου 2012 η medi GmbH Co. KG κατά της αποφάσεως που εξέδωσε το Γενικό Δικαστήριο (έκτο τμήμα) στις 12 Ιουλίου 2012 στην υπόθεση T-470/09, medi GmbH Co. KG κατά Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)

27.10.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 331/16
            
         
      Αναίρεση που άσκησε στις 7 Σεπτεμβρίου 2012 η medi GmbH Co. KG κατά της αποφάσεως που εξέδωσε το Γενικό Δικαστήριο (έκτο τμήμα) στις 12 Ιουλίου 2012 στην υπόθεση T-470/09, medi GmbH Co. KG κατά Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
      (Υπόθεση C-410/12 P)
      (2012/C 331/26)
      Γλώσσα διαδικασίας: η γερμανική
      
         Διάδικοι
      
      
         Αναιρεσείουσα: medi Gmbh Co. KG (εκπρόσωπος: D. Terheggen, δικηγόρος)
      
         Αντίδικος κατ’ αναίρεση: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
      
         Αιτήματα της αναιρεσείουσας
      
      Η αναιρεσείουσα ζητεί από το Δικαστήριο:
      
                  —
               
               
                  να αναιρέσει εν όλω την αναιρεσιβαλλόμενη απόφαση του Γενικού Δικαστηρίου (απόφαση της 12ης Ιουλίου 2012 στην υπόθεση Τ-407/09)·
               
            
                  —
               
               
                  να κάνει δεκτά, στο σύνολό τους, τα αιτήματα που προβλήθηκαν πρωτοδίκως, σύμφωνα με το δικόγραφο της προσφυγής που ασκήθηκε ενώπιον του Γενικού Δικαστηρίου της Ευρωπαϊκής Ένωσης και σύμφωνα με τις τροποποιήσεις που επήλθαν στο πλαίσιο της επ’ ακροατηρίου συζητήσεως της 2ας Μαΐου 2012 κατά τα πρακτικά της συνεδριάσεως.
               
            
         Λόγοι αναιρέσεως και κύρια επιχειρήματα
      
      Η υπό κρίση αίτηση αναιρέσεως στρέφεται κατά της αποφάσεως του Γενικού Δικαστηρίου της 12ης Ιουλίου 2012 στην υπόθεση Τ-470/09, με την οποία αυτό απέρριψε την προσφυγή της medi GmbH Co. KG κατά της αποφάσεως του τέταρτου τμήματος προσφυγών του Γραφείου Εναρμονίσεως στο πλαίσιο της Εσωτερικής Αγοράς της 1ης Οκτωβρίου 2009 (υπόθεση R 692/2008-4) σχετικά με αίτηση καταχωρίσεως του λεκτικού σημείου «medi» ως κοινοτικού σήματος.
      Προς στήριξη της αιτήσεώς της αναιρέσεως, η αναιρεσείουσα προβάλλει, κατ’ ουσίαν, τον ακόλουθο λόγο αναιρέσεως:
      Το Γενικό Δικαστήριο υπέπεσε σε νομική πλάνη κατά την εφαρμογή του άρθρου 7, παράγραφος 1, στοιχείο β', του κανονισμού για το κοινοτικό σήμα (1), καθόσον συνήγαγε ότι το λεκτικό σημείο «medi» δεν διέθετε τον ελάχιστο απαιτούμενο για ένα κοινοτικό σήμα διακριτικό χαρακτήρα. Η διαπίστωση αυτή είναι εσφαλμένη, διότι το εν λόγω λεκτικό σημείο δεν αντιπροσωπεύει, για τον οικείο μέσο αγγλόφωνο καταναλωτή, μια συνήθη συντομογραφία της λέξεως «medicine».
      
         (1)  Κανονισμός (ΕΚ) 207/2009 του Συμβουλίου, της 26ης Φεβρουαρίου 2009, για το κοινοτικό σήμα (ΕΕ L 78, σ. 1).